Жукаўскі раён (Бранская вобласць)

Жу́каўскі раён () — адміністрацыйна-тэрытарыяльная адзінка на поўначы Бранскай вобласці Расіі. Адміністрацыйны цэнтр — горад Жукаўка.

 Геаграфія 
Плошча раёна — 1114 км². Асноўныя рэкі — Дзясна, Вецьма.

 Гісторыя 
Раён быў утвораны ў 1929 годзе. 5 ліпеня 1944 года ўказам Прэзідыума Вярхоўнага Cавета СССР была ўтворана Бранская вобласць, у склад якой, нароўні з іншымі, быў уключаны і Жукаўскі раён.

 Дэмаграфія 
Насельніцтва раёна складае 39 тыс. чалавек, у тым ліку ў гарадскіх умовах жывуць каля 19 тыс. Усяго налічваецца 89 населеных пунктаў.

 Адміністрацыйна-тэрытарыяльны падзел 
Пасля муніцыпальнай рэформы (2005) у раёне налічваецца 1 гарадское і 9 сельскіх паселішчаў:

Гарадское паселішча:
 Жукаўскае гарадское паселішча

Сельскія паселішчы:
 Грышынаслабадское сельскае паселішча
 Заборска-Мікольскае сельскае паселішча
 Крыжынскае сельскае паселішча
 Леташніцкае сельскае паселішча
 Оўстугскае сельскае паселішча
 Ржаніцкае сельскае паселішча
 Траснянскае сельскае паселішча
 Хадзіловіцкае сельскае паселішча
 Шамордзінскае сельскае паселішча

 Эканоміка 
Прамысловасць канцэнтруецца ў райцэнтры Жукаўка.

 Славутасці 
 Сядзібна-паркавы комплекс Цютчавых і царква Успення Прасв. Багародзіцы ў в. Оўстуг.

 Спасылкі 

 Жукаўскі раён на Radzima.org
 Адміністрацыя Жукаўскага раёна 

Катэгорыя:Раёны Бранскай вобласці